Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Зоранчо Стојановсо службена легитимација број 28-0001 и Нена Велковска со службена легитимација 28-0021, извршија контролен инспекциски надзор над субјектот ЈУ Меѓуопштински центар за социјална работа Куманово-Служба за права на парична помош за општина Липково, застапуван од Директорот Александра Арсовска, со Записник број ИП1 16-157 од 14.11.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија” број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното

**Р Е Ш Е Н И Е**

Се изрекува **ОПОМЕНА** на Александра Арсовска - Директор на Меѓуопштински центар за социјална работа Куманово за да ги отстрани констатираните неправилности утврдени со записник ИП1 16-157 од 14.11.2024 година , односно да постапи во целост по определената инспекциска мерка под точка 1 од решението ИП1 16-157 од 02.05.2024 година:

 1. Центарот, во предметот на корисникот на правото на гарантирана минимална со број 1918-241-3 од 27.06.2024 година на **М.Д.**целосно и правилно да ја утврди имотната состојба во однос на поседување на регистрирано моторно возило на носителот на правото и членови на домаќинството, односно да обезбедил доказ за сопственоста и периодот на регистрираното моторно возило од кој може да се види неоснованата исплата на правото и тоа за периодот додека **А. Д.** бил член на домаќинството. Врз основа на променетата состојба, доколку има потреба да донесе ново решение со кое ќе го замени претходното решение донесено во спротивност со закон или друг пропис, согласно член 30, став 2, член 40 став 1 алинеја 1 и 2 и став 2 од Законот, член 3 став 1 точка 23, член 5 став 1 точка 4, став 2 и член 7 став 1 точка 12 и став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

Соодветно на утврдената состојба, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот.

**Рокот за извршување на изречената инспекциска мерка е 15 дена од денот на приемот на решението.**

 2. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 3 од Законот за социјалната заштита, Зоранчо Стојановсо службена легитимација број 28-0001 и Нена Велковска со службена легитимација 28-0021 извршија контролен инспекциски надзор на ден 13.11.2024 година во ЈУ Меѓуопштински центар за социјална работа Куманово-Служба за права на парична помош за општина Липково, застапуван од Директорот Александра Арсовска и состави Записник број ИП1 16-157 од 14.11.2024 година, во кој се констатирани недостатоци и неправилности во постапката за остварување и користење на правото на гарантирана минимална помош.

Инспекторите за социјална заштита на ден 13.11.2024 година извршија контролен инспекциски надзор во ЈУ Меѓуопштински центар за социјална работа и утврдија дека центарот не постапил целосно по инспекциската мерка број 1 од решението ИП1 16-157 од 02.05.2024 година со што е сторенпрекршок по член 350-а став 1 алинеја 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој закон),,

 Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето односно делумното постапување по инспекциски акт, претставува основа за примена на инспекциска мерка во согласност со закон,,.

 Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број ИП1 16-157 од 22.11.2024 година.

 **Инспектори за социјална заштита:**

Зоран Стојанов

 Нена Велковска